কবীর চৌধুরী: লেখালেখির বন্ধুদের চাইতে ক্রীড়ামোদী বন্ধুদের সাথে খুব বেশি ঘনিষ্ঠতা হয়েছিল। আমি যখন ইউনিভার্সিটিতে পড়ি তখন আমার খেলার বেশ ইচ্ছাও ছিল। আমি সলিমুল্লাহ হলে থাকতাম। হলে ফুটবল টিমে খেলেছি, বিশ্ববিদ্যালয়ে টিমে হকি খেলেছি। কাজেই খেলোয়াড়দের সঙ্গেই বেশি সখ্য হয়। লেখকদের সঙ্গে বন্ধুত্ব হয় পরবর্তী সময়ে। যেমন কবি আবুল হোসেনের সঙ্গে বেশ হৃদ্যতা হয়। রশীদ করীমের সঙ্গে বন্ধুত্ব আছে। মোটামুটি শিল্পী-সাহিত্যিকদের মধ্যে তেমন ঘনিষ্ঠ বন্ধুত্ব তখন কারো সঙ্গে গড়ে ওঠেনি।